अखिलेश ने मुलायम को सौंपी 403 उम्मीदवारों की लिस्ट, शिवपाल ने दिया ये जवाब
Sun Jun 24 2018 18:44:39 GMT+0530 (IST)
Home > मुख्य समाचार > अखिलेश ने मुलायम को सौंपी 403 उम्मीदवारों की लिस्ट, शिवपाल ने दिया ये जवाब
Girish Tiwari | 2016-12-26 04:39:59.0
लखनऊ: समाजवादी पार्टी में चाचा-भतीजे की लड़ाई एक बार फिर देखने को मिली सकती है। यूपी विधानसभा चुनावों से पहले सीएम अखिलेश और उनके चाचा शिवपाल यादव के बीच इस बार फिर कैंडिडेट्स के नामों को लेकर टकराव हो सकता है।
सूत्रों की मानें तो अखिलेश यादव ने रविवार को सपा सुप्रीमो मुलायम सिंह यादव से मुलाकात करके 403 कैंडिडेट्स की लिस्ट सौंपी। वहीं, शिवपाल पहले ही 175 कैंडिडेट्स की लिस्ट जारी कर चुके हैं। दोनों की लिस्‍ट में कई नामों पर मतभेद है। खबर है कि इस लिस्ट में शिवपाल के करीबी को तरजीह नहीं दी गई है।
35 से 40 विधायकों के नाम भी अखिलेश की लिस्ट में नहीं
जानकारी के अनुसार अखिलेश द्वारा सौंपी गई उम्मीदवारों की लिस्ट में अंसारी बंधु, अतीक अहमद और अमनमणि त्रिपाठी के नाम को शामिल नहीं किया गया है। अखिलेश के इस कदम से यादव परिवार में एक बार फिर कलह मचना लगभग तय है। इतना ही नहीं, वर्तमान के 35 से 40 विधायकों के नाम भी अखिलेश की लिस्ट से नदारद हैं।
https://twitter.com/shivpalsinghyad/status/812978360255016960
अनुशासनहीनता करने वालों को बख्‍शा नहीं जाएगा
वहीं, सपा प्रदेश अध्‍यक्ष शिवपाल ने टि्वटर के जरिये सीएम अखिलेश पर हमला किया। उन्होंने अखिलेश पर निशाना साधते हुए लिखा कि पार्टी में अनुशासनहीनता करने वालों को बख्‍शा नहीं जाएगा, जिससे पार्टी की छवि को नुकसान पहुंचता हो।
https://twitter.com/shivpalsinghyad/status/812979217130393600
साथ ही उन्होंने साफ कर दिया कि टिकट का बंटवारा जीत के आधार पर होगा और अब तक इस पैमाने को मानक मानकर 175 लोगों को टिकट दिया जा चुका है। शिवपाल यादव ने जोर देते हुए कहा कि मुख्यमंत्री का भी फैसला पार्टी के संविधान के मुताबिक विधायक दल की बैठक में होगा।